ddrg/super_eurlex huggingface dataset:
Oficiālais Vēstnesis L 006 , 10/01/2004 Lpp. 0038 - 0039



Komisijas Lēmums (2003. gada 22. decembris), ar ko groza Lēmumu 2002/657/EK attiecībā uz vajadzīgās veiktspējas robežu (MRPL) noteikšanu atsevišķām atliekām dzīvnieku izcelsmes produktos (izziņots ar dokumenta numuru C(2003) 4961) (Dokuments attiecas uz EEZ) (2004/25/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 29. aprīļa Direktīvu 96/23/EK, ar ko paredz pasākumus, lai kontrolētu noteiktas vielas un to atliekas dzīvos dzīvniekos un dzīvnieku izcelsmes produktos, un ar ko atceļ Direktīvu 85/358/EEK un Direktīvu 86/469/EEK, kā arī Lēmumu 89/187/EEK un Lēmumu 91/664/EEK [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 15. panta 1. punktu, tā kā: (1) Atlieku klātbūtne dzīvnieku izcelsmes produktos ir pamats raizēm par sabiedrības veselību. Komisijas 2002. gada 12. augusta Lēmums 2002/657/EK, ar ko īsteno Padomes Direktīvu 96/23/EK par analīzes metožu veiktspēju un rezultātu interpretēšanu [3], kurā jaunākie grozījumi izdarīti ar Lēmumu 2003/181/EK [4], to vielu analīzes metodēm, kuras tiek izmantotas, lai noteiktu vielas, kuras nav atļautas vai ir īpaši aizliegtas Kopienā, nepieciešams paredzēt pakāpenisku minimālās vajadzīgās veiktspējas robežu (MRPL) noteikšanu. (2) Farmakoloģiski aktīvās vielas – malahītzaļā atlieku noteikšanas rezultātā, kuras izmantošana veterinārajos medikamentos produktīvajiem dzīvniekiem nav atļauta Kopienā, un tās metabolīts leikomalahītzaļais akvakultūras produktos, ir panākta vienošanās ar Kopienas references laboratorijām, valstu references laboratorijām un dalībvalstīm par līmeni, kas jānosaka saskaņotām MRPL šīm vielām. (3) Nepieciešams noteikt saskaņotus līmeņus šo vielu kontrolei, lai nodrošinātu vienādu patērētāju aizsardzības līmeni Kopienā. (4) Tādēļ attiecīgi jāgroza Lēmums 2002/657/EK. (5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmumu 2002/657/EK groza šādi: 1. Lēmuma 4. pantu aizstāj ar šādu pantu: "4. pants Dalībvalstis nodrošina, lai analītiskās metodes, kas izmantotas šādu vielu noteikšanai, atbilst II pielikumā izklāstītajām minimālās vajadzīgās veiktspējas robežām (MRPL) attiecībā pret šajā pielikumā minētajām matricām: a) hloramfenikols; b) nitrofurāna metabolīti; c) medroksiprogesterons; d) malahītzaļais." 2. Lēmuma 2002/657/EK II pielikumu groza tā, kā norādīts šī lēmuma pielikumā. 2. pants Šis lēmums ir adresēts dalībvalstīm. Briselē, 2003. gada 22. decembrī Komisijas vārdā — Komisijas loceklis David Byrne [1] OV L 125, 23.5.1996., 10. lpp. [2] OV L 122, 16.5.2003., 1. lpp. [3] OV L 221, 17.8.2002., 8. lpp. [4] OV L 71, 15.3.2003., 17. lpp. -------------------------------------------------- PIELIKUMS Komisijas Lēmumu 2002/657/EK groza šādi. II pielikumu papildina ar šādu rindu: "Viela un/vai metabolīts | Matricas | MRPL | Malahītzaļā un leikomalahītzaļā summa | Akvakultūras produktu gaļa | 2 µg/kg" | --------------------------------------------------
Oficiālais Vēstnesis L 285 , 01/11/2003 Lpp. 0038 - 0041



Komisijas Lēmums (2003. gada 31. oktobris), ar ko nosaka dzīvnieku veselības prasības un veterināro (veselības) sertifikāciju, ievedot dzīvnieku zarnas no trešām valstīm (izziņots ar dokumenta numuru C(2003) 3988) (Dokuments attiecas uz EEZ) (2003/779/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 17. decembra Direktīvu 92/118/EEK, ar ko nosaka dzīvnieku veselības un sabiedrības veselības aizsardzības prasības, kas reglamentē tādu produktu tirdzniecību un importu Kopienā, kuri ir ārpus minētajām prasībām, ko paredz īpaši Kopienas noteikumi, kuri minēti Direktīvas 89/662/EEK A pielikuma 1. daļā un – attiecībā uz patogēniem – Direktīvā 90/425/EEK [1], kurā jaunākie grozījumi izdarīti ar Komisijas Lēmumu 2003/721/EK [2], un jo īpaši tās 10. panta 2. punkta a) un c) apakšpunktu, tā kā: (1) Padomes 1994. gada 18. marta Lēmums 94/187/EK, ar ko nosaka dzīvnieku veselības prasības un veterināro (veselības) sertifikāciju, ievedot dzīvnieku zarnas no trešām valstīm [3], vairākas reizes ir būtiski grozīts [4]; Skaidrības un lietderības labad minētais lēmums jākodificē. (2) Direktīvas 92/118/EEK I pielikuma 2. daļa atļauj ievest no trešām valstīm dzīvnieku zarnas, kas ir noteiktā veidā apstrādātas. (3) Lai garantētu, ka tiek veikta zarnu noteiktā apstrāde, jāparedz dzīvnieku veselības prasības un veterinārā (veselības) sertifikācija. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Dalībvalstis atļauj ievest dzīvnieku zarnas no trešām valstīm, ja pie tām ir I pielikumā noteiktais veselības sertifikāts, kas ir uz vienas lapas un kas jāaizpilda vismaz vienā no tās dalībvalsts oficiālajām valodām, kura veic ievešanas kontroli. 2. pants Lēmumu 94/187/EK atceļ. Atsauces uz atcelto lēmumu uzskata par atsaucēm uz šo lēmumu, un tās lasa saskaņā ar korelācijas tabulu III pielikumā. 3. pants Šis lēmums ir adresēts dalībvalstīm. Briselē, 2003. gada 31. oktobrī Komisijas vārdā — Komisijas loceklis David Byrne [1] OV L 62, 15.3.1993., 49. lpp. [2] OV L 260, 11.10.2003., 21. lpp. [3] OV L 89, 6.4.1994., 18. lpp. [4] Sk. šā lēmuma II pielikumu. -------------------------------------------------- I PIELIKUMS +++++ TIFF +++++ +++++ TIFF +++++ -------------------------------------------------- II PIELIKUMS Atceltais lēmums un tā turpmākie grozījumi Lēmums 94/187/EK | (OV L 89, 6.4.1994., 18. lpp.) | tikai Lēmuma 94/461/EK 2. pants | (OV L 189, 23.7.1994., 88. lpp.) | tikai Lēmuma 94/775/EK 2. pants | (OV L 310, 3.12.1994., 77. lpp.) | tikai Lēmuma 95/88/EK 1. pants | (OV L 69, 29.3.1995., 45. lpp.) | tikai Lēmuma 95/230/EK 1. pants | (OV L 154, 5.7.1995., 19. lpp.) | tikai Lēmuma 96/106/EK 1. pants | (OV L 24, 31.1.1996., 34. lpp.) | -------------------------------------------------- III PIELIKUMS KORELĀCIJAS TABULA Lēmums 94/187/EK | Šis lēmums | 1. pants | 1. pants | — | 2. pants | 2. pants | — | 3. pants | 3. pants | Pielikums | I pielikums | — | II pielikums | — | III pielikums | --------------------------------------------------
Oficiālais Vēstnesis L 218 , 30/08/2003 Lpp. 0055 - 0056



Komisijas Lēmums (2003. gada 29. augusts), ar ko nosaka Ungārijā piemērojamos pārejas posma pasākumus attiecībā uz Rumānijas izcelsmes dzīvnieku valsts produktu veterinārajām pārbaudēm (izziņots ar dokumenta numuru C(2003) 3074) (Dokuments attiecas uz EEZ) (2003/630/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā 1997. gada 18. decembra Padomes Direktīvu 97/78/EK, ar ko nosaka principus, kuri reglamentē veterināro pārbaužu organizēšanu produktiem, ko ieved Kopienā no trešām valstīm [1], kas grozīta ar Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovākijas, Slovēnijas Pievienošanās akta II pielikuma 6. panta B daļas 1. panta 53. punkta b) apakšpunktu, un jo īpaši tās 21. pantu, ņemot vērā Aktu par Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovākijas un Slovēnijas pievienošanās Eiropas Savienībai nosacījumiem un Eiropas Savienības dibināšanas līgumu pielāgojumus, un jo īpaši tā 42. pantu, tā kā: (1) Ungārijai ir piešķirts triju gadu pārejas laiks attiecībā uz konkrētiem veterinārās pārbaudes režīma aspektiem par tādu iekārtu standartiem, kas nepieciešami uz Rumānijas robežas dzīvnieku valsts produktu kontrolei. (2) Šis noteikums attiecas tikai uz prasībām par iekārtām, visas pārējās veterinārās pārbaudes procedūras jāveic saskaņā ar ES prasībām. (3) Tādēļ jāizstrādā noteikumi robežkontroles punkta identificēšanai, kur uz Ungārijas robežas pārbaudītu Rumānijas izcelsmes dzīvnieku valsts produktus, kā arī lai noteiktu attiecīgas atkāpes no prasībām, kas piemērojamas dzīvnieku valsts produktu inspekcijas iekārtām šajā robežkontroles punktā. (4) Atkāpe no atšķiršanas priekšraksta, kas piemērojams Komisijas Lēmuma 2001/812/EK 4. panta 5. punktā [2] paredzētajiem zemas caurlaides robežkontroles punktiem, jāpiemēro neatkarīgi no šajā atkāpē noteiktā sūtījumu skaita. (5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Rumānijas izcelsmes dzīvnieku valsts produkti ar autotransportu Ungārijas teritorijā jāieved caur robežkontroles punktu, kas norādīts pielikumā. 2. pants Lēmuma 2001/812/EK 4. panta 5. punktu piemēro robežkontroles punktam, kas norādīts pielikumā, neierobežojot caur šo robežkontroles punktu ievesto sūtījumu skaitu. 3. pants Šis lēmums stājas spēkā saskaņā ar Pievienošanās aktu dienā, kad šis akts stājas spēkā. 4. pants Šo lēmumu piemēro līdz 2007. gada 30. aprīlim. 5. pants Šis lēmums ir adresēts dalībvalstīm. Briselē, 2003. gada 29. augustā Komisijas vārdā — Komisijas loceklis David Byrne [1] OV L 24, 30.1.1998., 9. lpp. [2] OV L 306, 23.11.2001., 28. lpp. -------------------------------------------------- PIELIKUMS Robežkontroles punkti uz Ungārijas un Rumānijas robežas Nagilaka --------------------------------------------------
Oficiālais Vēstnesis L 188 , 26/07/2003 Lpp. 0001 - 0002



Padomes lēmums (2003. gada 15. jūlijs), ar ko groza Protokola par Tiesas Statūtiem 23. pantu (2003/527/EK, Euratom) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 245. panta 2. punktu, ņemot vērā Eiropas Atomenerģijas kopienas dibināšanas līgumu un jo īpaši tā 160. panta 2. punktu, ņemot vērā Tiesas 2003. gada 12. februāra lūgumu, ņemot vērā Komisijas 2003. gada 17. jūnija atzinumu, ņemot vērā Eiropas Parlamenta 2003. gada 3. jūnija atzinumu, tā kā: (1) Protokola par Eiropas Kopienu Tiesas Statūtiem 20. pants, kas grozīts ar Padomes Lēmumu 2002/653/EK [1], atļauj trešajām valstīm piedalīties prejudiciālu nolēmumu tiesvedībā Tiesā, ja to paredz nolīgums, kas attiecas uz kādu īpašu jautājumu un ko noslēgusi Padome un viena vai vairākas trešās valstis, ja dalībvalsts tiesa vai tribunāls vēršas pie Tiesas, lai tā sniegtu prejudiciālu nolēmumu jautājumā, uz ko attiecas nolīgums. (2) Ar 7. pantu Nicas Līgumā, ar ko groza Līgumu par Eiropas Savienību, Eiropas Kopienu dibināšanas līgumus un dažus ar tiem saistītus aktus [2] un kas 2001. gada 26. februārī ir parakstīts Nicā, atceļ Protokolu par Eiropas Kopienu Tiesas Statūtiem un aizstāj to ar Tiesas Statūtiem, kas ir pievienoti Līgumam par Eiropas Savienību, Eiropas Kopienas dibināšanas līgumam un Eiropas Atomenerģijas kopienas dibināšanas līgumam. (3) Tiesas Statūtu 23. pants aizstāj Eiropas Kopienu Tiesas Statūtu 20. pantu, tomēr neietver grozījumus, kas veikti ar Lēmumu 2002/653/EK, un tādēļ ir nepieciešams grozīt Protokola par Tiesas Statūtiem 23. pantu, IR PIEŅĒMUSI ŠO LĒMUMU. 1. pants Protokola par Tiesas Statūtiem 23. pantu papildina ar šādu punktu: "Ja nolīgums, kas attiecas uz kādu īpašu jautājumu un ko Padome noslēgusi ar vienu vai vairākām trešām valstīm, paredz, ka šīs valstis ir tiesīgas iesniegt lietas izklāstu vai rakstiskus apsvērumus gadījumos, kad dalībvalsts tiesa vēršas pie Tiesas, lai tā sniegtu prejudiciālu nolēmumu jautājumā, uz ko attiecas nolīgums, tad attiecīgās valsts tiesas nolēmumu, kurā ir šis jautājums, arī paziņo attiecīgām trešām valstīm. Divu mēnešu laikā no šādas paziņošanas šīs valstis drīkst iesniegt Tiesai lietas izklāstu vai rakstiskus apsvērumus." 2. pants Šis lēmums stājas spēkā publicēšanas dienā Eiropas Savienības Oficiālajā Vēstnesī. Briselē, 2003. gada 15. jūlijā Padomes vārdā — priekšsēdētājs G. Tremonti [1] OV L 218, 13.8.2002., 1. lpp. [2] OV C 80, 10.3.2001., 1. lpp. --------------------------------------------------
Oficiālais Vēstnesis L 036 , 12/02/2003 Lpp. 0031 - 0031



Padomes lēmums (2003. gada 6. februāris) attiecībā uz Nolīguma par sadarbību zinātnes un tehnoloģijas jomā starp Eiropas Kopienu un Ukrainu slēgšanu (2003/96/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 170. panta otro daļu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Partnerības un sadarbības nolīgums starp Eiropas Kopienām un to dalībvalstīm, no vienas puses, un Ukrainu, no otras puses [3], tika parakstīts 1994. gada 16. jūnijā un stājās spēkā 1998. gada 1. martā. (2) Eiropas Kopienas Kopēja stratēģija (1999/877/KĀDP) attiecībā uz Ukrainu [4] tika pieņemta 1999. gada 11. decembrī Helsinku Eiropas Padomē. (3) Eiropas Kopiena un Ukraina īsteno īpašas Kopienas pētniecības un tehnoloģijas attīstības programmas kopējo interešu jomās. Ņemot vērā iepriekšējo pieredzi, abas puses ir izteikušas vēlmi izveidot pilnīgāku un plašāku pamatu sadarbības vadīšanai zinātnes un tehnoloģijas jomā. Šis sadarbības nolīgums zinātnes un tehnoloģijas jomā veido daļu no Eiropas Kopienas un Ukrainas vispārējās sadarbības. (4) Padome ar savu 2001. gada 8. oktobra Lēmumu pilnvaroja Komisiju Eiropas Kopienas vārdā apspriest Nolīgumu par sadarbību zinātnes un tehnoloģijas jomā starp Eiropas Kopienu un Ukrainu. Saskaņā ar sarunu direktīvām veikto sarunu rezultātā sastādīts pievienotais nolīgums un divi tā pielikumi. (5) Nolīgums tika parakstīts 2002. gada 4. jūlijā Kopenhāgenā. (6) Minētais nolīgums ir jāapstiprina, IR PIEŅĒMUSI ŠO LĒMUMU. 1. pants Ar šo Kopienas vārdā ir apstiprināts Nolīgums par sadarbību zinātnes un tehnoloģijas jomā starp Eiropas Kopienu un Ukrainu. Nolīguma un divu tā pielikumu teksts ir pievienots šim lēmumam. 2. pants Padomes priekšsēdētājs Kopienas vārdā sniedz nolīguma 12. pantā paredzēto paziņojumu. Briselē, 2003. gada 6. februārī Padomes vārdā — priekšsēdētājs P. Efthymiou [1] Priekšlikums iesniegts 2002. gada 11. oktobrī (Oficiālajā Vēstnesī vēl nav publicēts). [2] Atzinums sniegts 2002. gada 17. decembrī (Oficiālajā Vēstnesī vēl nav publicēts). [3] OV L 49, 19.2.1998., 3. lpp. [4] OV L 331, 23.12.1999., 1. lpp. --------------------------------------------------
Oficiālais Vēstnesis L 007 , 11/01/2003 Lpp. 0090 - 0090



Komisijas Lēmums (2003. gada 10. janvāris), ar ko groza Lēmumu 2002/613/EK attiecībā uz apstiprinātiem Slovēnijas spermas savākšanas centriem (izziņots ar dokumenta numuru C(2002) 5564) (Dokuments attiecas uz EEZ) (2003/15/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/429/EEK, ar ko nosaka dzīvnieku veselības prasības, kas piemērojamas Kopienas iekšējā tirdzniecībā ar cūku sugu mājdzīvnieku spermu un tās importu [1], kurā jaunākie grozījumi izdarīti ar Direktīvu 2000/39/EK [2], un jo īpaši tās 7. panta 1. punktu un 8. punkta 1. punktu, tā kā: (1) Komisijas Lēmums 2002/613/EK [3] izveido to trešo valstu sarakstu, no kurām dalībvalstis var atļaut mājas cūku sugu spermas ievešanu, un to spermas savākšanas centru sarakstu no šīm trešām valstīm, kas apstiprināti eksportam uz Kopienu. (2) Pēc Komisijas pārbaudes vizītēm un ņemot vērā situāciju, kas attiecībā uz dzīvnieku veselību panākta šajā valstī, Slovēnija jāpievieno šo trešo valstu sarakstam, no kurām imports ir atļauts ar Lēmumu 2002/613/EK. (3) Kompetenti Slovēnijas veterinārie dienesti ir nosūtījuši to spermas savākšanas centru sarakstu, kas oficiāli apstiprināti cūku spermas eksportam uz Kopienu. (4) Kompetenti Slovēnijas veterinārie dienesti sniedz Komisijai garantijas attiecībā uz Direktīvas 90/429/EEK 8. pantā noteikto prasību izpildi, un tie ir oficiāli apstiprinājuši savākšanas centrus eksportam uz Kopienu. (5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmumu 2002/613/EK groza šādi: a) Slovēniju pievieno II pielikumam; b) Slovēniju pievieno IV pielikuma virsrakstam; c) V pielikumā attiecībā uz Slovēniju pievieno šādas rindas: ISO | Apstiprinājuma numurs: | Apsptiprinātā centra nosaukums un adrese | SLOVĒNIJA SI | SI 593 | Cūku dzimtas dzīvnieku spermas savākšanas centrs Murska Sobota; Slovēnijas Lauksaimniecības un mežsaimniecības palāta un Murska Sobota Lauksaimniecības un mežsaimniecības centrs Štefana Kovača 40 9000 Murska Sobota | SI | SI 594 | Cūku dzimtas dzīvnieku spermas savākšanas centrs MurskaPtuj; Slovēnijas Lauksaimniecības un mežsaimniecības palāta un Ptuj Lauksaimniecības un mežsaimniecības centrs Ormoška cesta 28 2250 Ptuj | 2. pants Šo lēmumu piemēro no 2003. gada 31. janvāra. 3. pants Šis lēmums ir adresēts dalībvalstīm. Briselē, 2003. gada 10. janvārī Komisijas vārdā — Komisijas loceklis David Byrne [1] OV L 224, 18.8.1990., 62. lpp. [2] OV L 13, 19.1.2000., 21. lpp. [3] OV L 196, 25.7.2002., 45. lpp. --------------------------------------------------
Oficiālais Vēstnesis L 287 , 25/10/2002 Lpp. 0042 - 0043



Komisijas Lēmums (2002. gada 24.oktobris), ar ko groza Lēmumu 93/197/EEK par dzīvnieku veselības nosacījumiem un veterināro sertifikāciju, ievedot reģistrētus zirgu dzimtas dzīvniekus un zirgu dzimtas dzīvniekus vaislai un audzēšanai (izziņots ar dokumenta numuru C(2002) 4006) (Dokuments attiecas uz EEZ) (2002/841/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm [1], kurā jaunākie grozījumi izdarīti ar Komisijas Lēmumu 2002/160/EK [2], un jo īpaši tās 15.a pantu un 16. pantu, tā kā: (1) Komisijas Lēmums 93/197/EEK [3], kurā jaunākie grozījumi izdarīti ar Lēmumu 2002/635/EK [4], izveidoja tādu trešo valstu sarakstu, no kurām dalībvalstīm jāatļauj ievest reģistrētus zirgu dzimtas dzīvniekus un zirgu dzimtas dzīvniekus vaislai un audzēšanai. (2) Lēmumā 2002/635/EK Kirgizstāna nejauši netika iekļauta minētajā sarakstā. Tāpēc Kirgizstāna ir jāatjauno sarakstā. (3) Lai iegūtu E parauga veselības sertifikātu saskaņā ar Lēmumu 93/197/EEK, jāveic tādu paraugu veselības pārbaudes, kas atlasīti 10 dienu laikā pēc eksportēšanas. Minēto termiņu ir bijis grūti ievērot, jo īpaši tad, ja minētie paraugi jāpārbauda laboratorijās, kuru izvēli saskaņo ar galamērķa dalībvalsti. Tādēļ šis termiņš ir jāpagarina. (4) Attiecīgi ir jāgroza Lēmums 93/197/EEK. (5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Saskaņā ar šā lēmuma pielikumu groza Lēmuma 93/197/EEK pielikumus. 2. pants Šis lēmums ir adresēts dalībvalstīm. Briselē, 2002. gada 24. oktobrī Komisijas vārdā — Komisijas loceklis David Byrne [1] OV L 224, 18.8.1990., 42. lpp. [2] OV L 53, 23.2.2002., 37. lpp. [3] OV L 86, 6.4.1993., 16. lpp. [4] OV L 206, 3.8.2002., 20. lpp. -------------------------------------------------- PIELIKUMS I un II pielikumu groza šādi: 1. I pielikumā B grupas trešo valstu sarakstu aizstāj ar šādu sarakstu: "Austrālija (AU), Bulgārija (BG), Baltkrievija (BY), Kipra (CY), Čehija (CZ), Igaunija (EE), Horvātija (HR), Ungārija (HU), Kirgizstāna (1) (2) (KG), Lietuva (LI), Latvija (LV), Bijusī Dienvidslāvijas Maķedonijas Republika (3) (MK), Jaunzēlande (NZ), Polija (PL), Rumānija (RO), Krievija (1) (RU), Slovākijas (SK), Slovēnija (SL), Ukraina (UA), Dienvidslāvijas Federatīvā Republika (YU)." 2. II pielikumā sniegtā E veselības sertifikāta III iedaļas "Informācija par veselību" j) apakšpunktu groza šādi: a) otrajā ievilkumā vārdus "10 dienas" aizstāj ar vārdiem "21 diena"; b) trešajā ievilkumā vārdus "10 dienas" aizstāj ar vārdiem "21 diena". --------------------------------------------------
Oficiālais Vēstnesis L 155 , 14/06/2002 Lpp. 0060 - 0061



Komisijas Lēmums (2002. gada 13. jūnijs), ar kuru attiecībā uz Ungāriju groza Lēmumu 92/452/EEK, ar ko izveido to embriju ieguves brigāžu sarakstus, kuras ir apstiprinātas trešās valstīs liellopu embriju izvešanai uz Kopienu (izziņots ar dokumenta numuru C(2002) 2117) (Dokuments attiecas uz EEZ) (2002/456/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības prasībām, kas reglamentē Kopienas iekšējo tirdzniecību ar liellopu sugu mājlopu embrijiem un to ievešanu no trešām valstīm [1], kurā jaunākie grozījumi izdarīti ar Komisijas Lēmumu 94/113/EK [2], un jo īpaši tās 8. pantu, tā kā: (1) Ungārijas kompetentie veterinārie dienesti ir nosūtījuši pieprasījumu to sarakstu, kas ir izveidots ar Komisijas Lēmumu 92/452/EEK [3], kurā jaunākie grozījumi izdarīti ar Lēmumu 2002/252/EK [4], papildināt ar brigādi, kas ir oficiāli apstiprināta tās teritorijā liellopu sugu mājlopu embriju izvešanai uz Kopienu. (2) Ungārijas kompetentie veterinārie dienesti ir snieguši Komisijai garantijas attiecībā uz atbilstību Direktīvas 89/556/EEK 8. pantā noteiktajām prasībām. Attiecīgā ieguves brigāde ir oficiāli apstiprināta Ungārijā eksportam uz Kopienu. (3) Tādēļ attiecīgi jāgroza Lēmums 92/452/EEK. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 92/452/EEK pielikumā pievieno jaunu rindu Ungārijai: "HU | HUNGRÍAUNGARNUNGARNΟΥΓΓΑΡΙΑHUNGARYHONGRIEUNGHERIAHONGARIJEHUNGRIAUNKARIUNGERN | HU-001E | | EMBRIÓ KFT Bagoly dűlő 1/3 H-7635 Pécs | Dr. Kispál Zoltán Dr. Majoros Tibor" | 2. pants Šis lēmums stājas spēkā divdesmitajā dienā pēc tā publicēšanas Eiropas Kopienu Oficiālajā Vēstnesī. 3. pants Šis lēmums ir adresēts dalībvalstīm. Briselē, 2002. gada 13. jūnijā Komisijas vārdā — Komisijas loceklis David Byrne [1] OV L 302, 19.10.1989., 1. lpp. [2] OV L 53, 24.2.1994., 23. lpp. [3] OV L 250, 29.8.1992., 40. lpp. [4] OV L 86, 3.4.2002., 42. lpp. --------------------------------------------------